Diari Oficial de la Generalitat Valenciana


Sumari del DOGV 9534, del 15-02-2023 (2023/1180)

RESOLUCIÓ de 30 de gener de 2023, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9534

Data del DOGV
:   15-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1180


Data del document
:   30-01-2023

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * Autoritat de Transport Metropolità de València

RESOLUCIÓ de 30 de gener de 2023, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom. [2023/1180]  
Mitjançant el Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, es configura tant l'àmbit competencial de l'organisme públic com de la seua estructura organitzativa, que regula les funcions dels òrgans de govern.  
Mitjançant la Resolució de 23 de setembre de 2021, del president del Consell d'Administració de l'Autoritat de Transport Metropolità de València, per la qual es deleguen determinades competències del Consell d'Administració en òrgans d'aquest organisme autònom, es va fixar un règim de delegacions.  
Després de l'experiència en la gestió i d'acord amb el principi d'eficàcia que regeix l'actuació de les administracions públiques, el volum i diversitat d'assumptes que han de ser resolts pel Consell d'Administració fan necessari atorgar nova delegació de competències tant en la Comissió Executiva com en la Direcció-Gerència, amb la finalitat d'aconseguir una major economia de mitjans i agilitat en la tramitació d'expedients que redunde en la millora de la qualitat dels serveis.  
  
Per això, de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, fent ús de les atribucions conferides en l'article 9.1.a) del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València i prèvia aprovació pel Consell d'Administració, en sessió de 25 de gener de 2023, resolc:  
  
  
Primer. De les delegacions del Consell d'Administració en la Comissió Executiva  
Delegar les següents competències o funcions del Consell d'Administració en la Comissió Executiva:  
1. La subscripció de convenis administratius, protocols generals d'actuació o instruments similars la quantia dels quals no supere els 300.000 euros, tinguen caràcter pluriennal o no.  
2. Totes les facultats i competències en matèria de contractació administrativa i de dret privat, tinguen caràcter pluriennal o no, excepte les relatives a contractes de servei públic de transport de viatgers, llevat que hagen sigut delegades en altres òrgans de l'ATMV.  
3. La incoació, els actes de tràmit i l'aprovació, amb l'autorització prèvia pel Consell, dels expedients d'enriquiment injust de l'àmbit de l'ATMV per import superior a 300.000 d'euros, IVA exclòs.  
  
4. Les propostes d'aprovació de modificacions pressupostàries que haja d'aprovar la conselleria competent en matèria de pressupostos i/o el Consell, excepte les que afecten les funcions previstes en l'article 8.1.b, c) i d) del Decret 81/2017, de 23 de juny, del Consell.  
5. La resolució dels recursos d'alçada contra els actes i resolucions de la Direcció-Gerència.  
6. La resolució dels recursos potestatius de reposició que es puguen interposar contra els actes administratius dictats en exercici de les facultats delegades.  
  
Segon. De les delegacions del Consell d'Administració en la Direcció-Gerència.  
Delegar les següents competències o funcions del Consell d'Administració en la Direcció-Gerència:  
1. La facultat de dictar la resolució d'inici d'expedients per a l'elaboració de projectes normatius.  
2. L'ordre d'inici de qualssevol expedients de contractació administrativa.  
3. La designació de la persona responsable del contracte, del facultatiu o facultativa que dirigisca les obres i de qui coordine la seguretat i salut d'aquestes, així com del facultatiu o facultativa que haja d'assistir-hi, en representació de l'ATMV, a les recepcions de les obres de conformitat amb el que estableix la Llei de contractes del sector públic.  
  
4. Aprovar els programes de treball i els plans de seguretat i salut en el treball establits en l'article 7 del Reial decret 1627/1997, de 24 d'octubre, pel qual s'estableixen disposicions mínimes de seguretat i de salut en les obres de construcció, així com l'acceptació del pla de residus de la construcció.  
5. Les resolucions que autoritzen l'abonament a compte per materials apilats o instal·lacions i equips, de conformitat amb la normativa en matèria de contractació administrativa.  
6. Aprovació de la certificació final de les obres executades i de la liquidació del contracte.  
7. La cancel·lació de les garanties depositades a favor de l'ATMV.  
8. La formalització dels contractes administratius i privats.  
9. L'aprovació dels plecs tipus de clàusules administratives particulars i dels contractes tipus de qualssevol contractes administratius.  
  
10. Totes les facultats en matèria de contractació administrativa i de dret privat, tinguen caràcter pluriennal o no, i tots els actes i resolucions que corresponga adoptar derivats del procediment de contractació, d'import igual o inferior a 300.000 d'euros, IVA exclòs, excloent-ne els contractes de servei públic de transport de viatgers, el règim dels quals serà exclusivament el previst en l'apartat 11.  
11. Les següents facultats en matèria de contractació administrativa del servei públic de transport de viatgers, tinguen caràcter pluriennal o no, incloent-hi les diferents fases d'ordenació de la despesa: l'aprovació del reajustament d'anualitats, la modificació dels contractes i la seua resolució, les incidències sobre les garanties, l'aprovació i resolució dels procediments de confiscació de fiances, l'aprovació dels expedients de revisió de preus en els termes establits en la legislació vigent en matèria de contractes, i tots els actes i resolucions que corresponga adoptar derivats del procediment de contractació, tot això amb el límit de 300.000 d'euros.  
12. Tots els actes i resolucions que corresponga adoptar derivats del procediment de contractació, en els contractes d'adquisició centralitzada, independentment de la seua quantia, incloent-hi les diferents fases d'ordenació de la despesa i l'aprovació del reajustament d'anualitats.  
  
13. La resolució de les incidències que es produïsquen durant l'execució dels contractes, convenis o subvencions que s'atorguen relatives a correcció d'errors i liquidació d'interessos de demora.  
14. La sol·licitud de designació de representant, tant a la Intervenció General com a la Intervenció Delegada, per a assistir als actes de recepció en els contractes d'obres, subministraments o serveis adjudicats per l'ATMV, de conformitat amb el que preveu l'article 2 del Decret 137/2012, de 14 de setembre, del Consell, pel qual es regula la intervenció de la inversió dels fons públics.  
15. La designació de la persona encarregada de la direcció del servei públic de transport segons el que disposa l'article 32 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
  
16. La incoació, els actes de tràmit i l'aprovació, amb l'autorització prèvia pel Consell, dels expedients d'enriquiment injust de l'àmbit de l'ATMV per import de fins a 1.500.000 euros, IVA exclòs, en expedients relatius a la prestació del servei de transport públic de viatgers i de fins a 300.000 d'euros, IVA exclòs, en la resta d'expedients.  
  
17. Les resolucions que s'hagen de dictar a conseqüència dels interessos de demora de les obligacions econòmiques de l'ATMV, reclamats per les persones interessades, d'acord amb l'article 22 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
18. En el seu cas, els actes administratius que s'hagen de dictar en execució de resolucions judicials que afecten l'ATMV.  
19. L'aprovació de modificacions pressupostàries, excepte les que afecten les funcions previstes en l'article 8.1.b, c) i d) del Decret 81/2017, de 23 de juny, del Consell.  
20. La sol·licitud de dictàmens i, en general, la comunicació amb el Consell Jurídic Consultiu de la Comunitat Valenciana, amb el Comité Econòmic i Social i amb qualsevol altra institució de la Generalitat.  
21. La revisió d'ofici dels actes administratius nuls de ple dret que normativament li corresponga.  
22. La declaració de lesivitat dels actes administratius anul·lables que normativament li corresponga.  
23. La resolució dels recursos potestatius de reposició que es puguen interposar contra els actes administratius dictats en exercici de les facultats delegades.  
24. La resolució dels recursos especials de contractació dels contractes de l'ATMV independentment de la seua quantia.  
25. La resolució dels requeriments que, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga al consell d'administració quant a les facultats l'exercici de les quals se li delega en aquesta resolució.  
26. La resolució dels procediments per a la concessió d'ajudes, subvencions i transferències corrents i de capital, incloent-hi la retenció de crèdits, l'autorització de la despesa, la disposició de crèdits, el reconeixement d'obligacions i les corresponents propostes de pagament a favor del beneficiari, i la revocació i reintegrament de subvencions, i la facultat per a procedir al reajustament de les anualitats, així com qualsevol incidència derivada de la tramitació d'aquests.  
27. La devolució d'avals i altres garanties relacionades amb la concessió de transferències corrents i de capital.  
  
  
DISPOSICIÓ DEROGATÒRIA  
  
Única  
Aquesta resolució deroga la Resolució de 23 de setembre de 2021, del president del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom.  
  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els convenis i contractes que es formalitzen en virtut de delegació, es farà constar expressament, el que estableix l'article 9 de la Llei 40/2015, d'1 d'octubre, de règim jurídic del sector públic.  
  
Segona. De l'avocació i de la revocació  
1. Les delegacions de competències o funcions que es disposen en aquesta resolució s'entenen sense perjudici que en qualsevol moment el consell d'administració puga reclamar el coneixement o resolució de tots els assumptes que es consideren oportuns en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
2. Aquesta delegació de competències o funcions podrà ser revocada en qualsevol moment de conformitat amb el que estableix l'article 9 de l'esmentada Llei 40/2015, d'1 d'octubre.  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
  
València, 30 de gener de 2023.- La presidenta del Consell d'Administració de l'Autoritat de Transport Metropolità de València: Rebeca Torró Soler.